नक्सली कान्हू मुंडा अपने गांव के विकास पर खर्च करेगा 10 लाख
झारखंड-बंगाल-ओड़िशाबॉर्डर पर कमेटी के रीजनल सचिव (माओवादी) कान्हू मुंडा को सरेंडर के बाद सरकार से 25 लाख रुपए मिले थे। इसमें से 10 लाख रुपए कान्हू ने अपने गांव जियान के विकास पर खर्च करने की घोषणा की है। कान्हू के इस पहल को बड़े बदलाव के रूप के रूप में देखा जा रहा है। वैसे ग्रामीण इलाके में कान्हू की छवि रोबिन हूड जैसी है। कान्हू के सरेंडर करने के बाद ग्रामीण इलाकों में नक्सलवाद लगातार कमजोर हो रहा है।
कान्हू मुंडा फिलहाल घाटशिला जेल में है। उक्त रकम ग्रामीणों की सहमति से खर्च होगी। इसके लिए एक कमेटी बनाई जाएगी। उक्त कमेटी ही यह निर्णय लेगी कि राशि किस मद में खर्च होगी। गांव की पहली जरूरत क्या है। यह कमेटी तय करेगी। पेयजल, शौचालय अथवा गांव की छोटी-मोटी जरूरतों को पूरा करने के लिए उक्त राशि खर्च की जाएगी। मालूम हो कि 15 फरवरी को गुड़ाबांदा के जियान गांव निवासी 25 लाख रुपए के इनामी नक्सली कान्हू मुंडा ने अपने सात साथियों के साथ पुलिस के समक्ष सरेंडर किया था। सरकार की ओर से घोषित 25 लाख रुपए का चेक उसकी प|ी को दे दिया गया है। उक्त राशि को जमा करने के लिए मुसाबनी स्थित एसबीआई शाखा में खाता भी खुलवाया गया था।
विकास की तैयारी शुरू
^कान्हूमुंडा की सोच में भारी परिवर्तन आया है। बंदूक छोड़कर समाज की मुख्यधारा में शामिल होने के बाद वह गांव के विकास के प्रति चिंतित है। उसने घोषणा की है कि 25 लाख में से 10 लाख रुपए अपने गांव जियान के विकास पर खर्च करना चाहते हैं। यह अच्छी पहल है। इधर प्रशासन जियान सहित आसपास के गांवों के विकास के लिए रूपरेखा तैयार करने में जुट गए हैं। जल्द ही धरातल पर काम दिखने लगेगा। शैलेंद्रप्रसाद वर्णवाल, एसपी (ग्रामीण) जमशेदपुर।
hin_Deva hin_Deva hin_Deva hin_Deva hin_Deva